A paz d'Anagni en 1296 entre Aragón, Francia y o Papato quita a pena d'excumunión a los reis aragoneses pero deixa abandonato a lo rei de Secilia Fadric d'Aragón, que habrá de luitar solo contra os Franceses y lo Papato pero contará con l'aduya d'os almogavars y de nobles aragoneses d'importants linaches, entre os que yeran Blasco d'Alagón, Berenguer d'Entenza, Ferrando d'Aons, Ferrán Ximénez d'Arenós y Lop Ximénez d'Albero, tamién nobles catalans como Bernat de Rocafort, Ramón Muntaner, (o cronista oficial), y un templero alemán esdevenito dimpués pirata, Rocher de Flor, que fue nombrato visalmirant de Secilia por a suya traza en a guerra de corso.